hotchpotch/miracl-hf-unified huggingface dataset:
แหล่งแร่หาดส้มแป้น
แหล่งแร่หาดส้มแป้น (Hadsompaen Mineral deposit) เป็นแหล่งแร่ที่มีความสำคัญ มีการทำเหมืองแร่กันมานานนมแล้ว ซึ่งชื่อหาดส้มแป้นเพี้ยนมาจาก คำว่า "ห้วยซัมเปียน" ซึ่งมีความหมายว่า ลึกเข้าไปในหุบเขา ชาวบ้านจึงเรียกกันต่อ ๆ มาว่า "ห้วยซัมเปียน" และคำนี้ได้เพี้ยนมาเป็นหาดส้มแป้นในปัจจุบัน แหล่งแร่หาดส้มแป้นมีพื้นที่โดยประมาณ 20 ตารางกิโลเมตร ปัจจุบันเป็นแหล่งแร่ที่ผลิตแร่ดีบุกและแร่ดินขาวที่สำคัญของประเทศ ตั้งอยู่บริเวณตำบลหาดส้มแป้น อำเภอเมืองระนอง จังหวัดระนอง
พื้นที่แหล่งแร่ตั้งอยู่ในบริเวณที่มีลักษณะธรณีวิทยาเป็นหินแกรนิตเนื้อดอก ผลึกสองขนาด มีแร่เฟลด์สปาร์เป็นแร่ดอก เกิดในยุคจูแรสซิก (Jgr ?) วางตัวในแนวยาวในทิศทางประมาณเหนือ - ใต้ ซึ่งภายหลังผลจากการตรวจสอบอายุพบว่าหินแกรนิตดังกล่าวมีอายุครีเตเชียส แทรกตัดเข้ามาวางตัวอยู่ระหว่างหินยุคคาร์บอนิเฟอรัส เพอร์เมียน ซึ่งพบทางด้านทิศตะวันตก ประกอบด้วยหินโคลนปนกรวด หินทราย หินปูน เนื้อดิน หินดินดานและหินเชิร์ต และหินกรวดมน และหินยุคคาร์บอนิเฟอรัส ซึ่งพบทางด้านตะวันออกประกอบด้วยหินทราย หินดินดาน หินเชิร์ต และหินปูน
แร่ดินขาว (Kaolin) จากกระบวนการกำเนิดแหล่งแร่ดีบุกในบริเวณพื้นที่สำรวจ แร่เฟลด์สปาร์ในหินแกรนิตที่เกี่ยวข้องมักจะถูกแปรเปลี่ยนเป็นแร่ดินขาว อันเนื่องจากกระบวนการแปรเปลี่ยนด้วยก๊าซ (Pneumatolytic Process) โดยน้ำแร่ร้อนหรือไอน้ำที่มีสภาพเป็นกรดสูง เข้ามาในระบบและทำปฏิกิริยากับแร่โพแทสเซียมเฟลด์สปาร์ซึ่งเป็นแร่องค์ประกอบหลักในหินแกรนิต แล้วแปรเปลี่ยนเป็นแร่เคโอลิไนต์หรือดินขาว ซึ่งจะเกิดขึ้นอย่างสม่ำเสมอเป็นบริเวณกว้าง ดังนั้นพื้นที่นี้จึงเป็นแหล่งแร่ดินขาวที่มีปริมาณสำรองมาก นอกจากนี้ยังเป็นแหล่งที่มีปริมาณเหล็กเจือปนค่อนข้างต่ำเนื่องจากมีกระบวนการกำเนิดแร่ทัวร์มาลีน (Tourmalinization) ที่ดึงอนุมูลเหล็กออกจากระบบ เนื่องจากหินถูกแปรเปลี่ยนจนมีสภาพอ่อนยุ่ยสามารถทำเหมืองได้ง่าย ดำเนินการตักและคัดแยกแร่ได้โดยง่าย แหล่งดินขาวในพื้นที่จึงเป็นแหล่งวัตถุดิบสำหรับผลิตแร่ดินขาวที่สำคัญ ดังจะเห็นได้จากการมีเหมืองแร่ดินขาวรอบ ๆ แหล่งจึงมีศักยภาพสูงที่จะถูกพัฒนาเพื่อนำมาใช้ประโยชน์ต่อไป
แร่ดีบุก (Tin) พื้นที่นี้เป็นแหล่งแร่ดีบุกเก่าดังจะเห็นได้จากการพบขุมเหมืองเก่ามากมาย และในปัจจุบันยังมีการร่อนแร่ของชาวบ้านอยู่ แร่ดีบุกที่พบในพื้นที่สำรวจเป็นแร่ดีบุกแบบฝังประหรือเป็นกระจุกในหินแกรนิตหรือหินท้องที่ เกิดจากกระบวนการของก๊าซ (Pneumatolytic Process) ซึ่งเป็นกระบวนการที่กินบริเวณกว้างขวางและมีการแปรเปลี่ยนของหินให้เห็นอย่างชัดเจน โดยแร่ดีบุกจะฝังประในเนื้อหิน บางครั้งจะพบแร่ดีบุกรวมตัวกันอยู่เป็นกระจุกหนาแน่นมีลักษณะเป็นกระเปาะหนาประมาณ 1 - 2 เมตร
การทำเหมืองในแหล่งแร่หาดส้มแป้นมีทั้งในส่วนที่ทำเฉพาะเหมืองดีบุก หรือทำทั้งเหมืองดีบุกและเหมืองดินขาวซึ่งส่วนใหญ่เป็นลักษณะของเหมืองฉีด หรือเหมืองแล่น มีเพียงส่วนน้อยที่มีการทำแบบเหมืองหาบ คือใช้รถบรรทุกในการขุดขน แต่มีข้อดีในด้านของการคัดแยกคุณภาพได้ดีกว่า
อีซีเลิฟเวอร์
"อีซีเลิฟเวอร์" () เป็นเพลงที่เขียนโดยฟิลิป ไบเลย์ ฟิล คอลลินส์ และนาธาน อีสต์ และร้องด้วยไบเลย์และคอลลินส์ เพลงนี้อยู่ในอัลบั้มเดี่ยวของไบเลย์ชุด "Chinese Wall" และคอลลินส์แสดงสดในโชว์ของเขา ที่ยังอยู่ในอัลบั้มในปี 1990 ชุด "Serious Hits... Live!" และอัลบั้มรวมเพลงของเขาในปี 1998 ชุด "...Hits"
เพลงนี้ได้รับความนิยมอย่างสูงในสหราชอาณาจักร ติดอันดับ 1 ยาวนาน 4 สัปดาห์และติดอันดับ 2 บนชาร์ตบิลบอร์ดฮอต 100 ในสหรัฐอเมริกา "อีซีเลิฟเวอร์" ประสบความสำเร็จด้านยอดขาย ขายได้กว่าล้านชุด ได้รับรางวัลแผ่นเสียงทองคำ ในการยืนยังยอดขายซิงเกิ้ลในปี1989 ซึ่งแผ่นเสียงทองคำในยุคนั้นมีค่าเท่ากับ 1 ล้านชุด
"อีซีเลิฟเวอร์" ยังได้รับรางวัลเอ็มทีวีวิดีโอมิวสิกอวอร์ดส ในสาขา Best Overall Performance ในปี 1985 และยังได้รับการเสนอชื่อเข้าชิงรางวัลแกรมมี่ในสาขาคู่ดูโอหรือกลุ่มยอดเยี่ยม
มิวสิกวิดีโอเพลงนี้ถ่ายทำในลอนดอน มีเรื่องราวเกี่ยวกับไบเลย์เดินทางโดยเฮลิคอปเตอร์เพื่อไปพบกับคอลลินส์ในสตูดิโอรายการโทรทัศน์
เลิฟโกรว์ส (แวร์มายโรสแมรีโกส์)
"เลิฟโกรว์ส (แวร์มายโรสแมรีโกส์)" () เป็นเพลงดัง วันฮิตวันเดอร์ ของวงเอดิสันไลต์เฮาส์ ซิงเกิ้ลนี้ติดอันดับ 1 บนยูเคซิงเกิ้ลส์ชาร์ตเมื่อวันที่ 31 มกราคม ค.ศ. 1970 และยาวต่อเนื่องนาน 5 สัปดาห์
สถานีรถไฟจัตุรัส
สถานีรถไฟจัตุรัส เป็นสถานีรถไฟชั้น 1 ตั้งอยู่ที่อำเภอจัตุรัส จังหวัดชัยภูมิ อยู่ห่างจากสถานีรถไฟกรุงเทพเป็นระยะทาง 310.19 กิโลเมตรสถานีนี้เป็นสถานีประจำจังหวัดชัยภูมิและเป็นสถานีที่ตั้งอยู่ใกล้กับตัวเมืองชัยภูมิมากที่สุด โดยผู้โดยสารสามารถลงรถไฟที่สถานีนี้และต่อรถเข้าไปยังจังหวัดชัยภูมิได้โดยสะดวก
พาลลัส
พาลลัส () อาจหมายถึง
แพน
แพน อาจจะหมายถึง
pan- ที่เป็นคำนำหน้า ที่มาจากภาษากรีก "πᾶν" ที่แปลว่า "ทั้งหมด" "ของทุกอย่าง" "เกี่ยวกับทุกคน" หรือ "เกี่ยวกับทุกกลุ่ม":
เพอร์เซอุส อัลกอร์
เพอร์เซอุส อัลกอร์(ペルセウス座のアルゴル, Peruseusu-za no Arugoru) เป็นตัวละครจากเรื่องเซนต์เซย์ย่า เป็นซิลเวอร์เซนต์กลุ่มดาวเพอร์เซอุส
ปรากฏตัวครั้งแรกเมื่อมีเซนต์ฝึกหัดหลบหนีออกไปจากแซงทั่วรี่โดยอัลกอร์ได้ใช้พลังของโล่ห์เมดูซ่าทำให้คนที่มองกลายเป็นหิน ปรากฏตัวอีกครั้งที่เกาะร้างโดยอัลกอร์ได้ทำให้เซย่าและชุนกลายเป็นหินแต่ชิริวสามารถป้องกันพลังของโลห์เมดูซ่าได้ เมื่อทั้งคู่ได้ต่อสู้กันปรากฏว่าชิริวไม่สามารถสู้กับอัลกอร์ได้จึงต้องสละดวงตาลงเพื่อไม่ให้มองเห็นโล่ห์เมดูซ่า จนในที่สุดชิริวก็ใช้หมัดมังกรผงาดจัดการกับอัลกอร์
เพอร์ซิอุส อัลกอร์ ปรากฏตัวอีกครั้งที่น้ำตกโรซันโดยมี เซอร์เบอรัส ดันเต้ ออริก้า คาเปลลา แต่ก็ถูกชิริวจัดการได้ในพริบตา
http://www.icavalieridellozodiaco.it/personaggi/stc-s015.jpg
http://i666.photobucket.com/albums/vv27/inimeg11/card/10Perseus.jpg
ฮีบี (เทพปกรณัม)
ฮีบี ( ; ) เป็นเทพีในตำนานเทพเจ้ากรีกที่เทียบเท่ากับจูเวนทัสในตำนานเทพเจ้าโรมัน เทพีฮีบีเป็นเทพีแห่งความเยาว์วัยผู้เป็นบุตรีของเทพซูสและเทพีฮีรา ผู้มีตำแหน่งเป็นผู้ถวายพระสุทธารส (cupbearer) สำหรับเทพและเทพีแห่งยอดเขาโอลิมปัส คู่กับแกนีมีด จนกระทั่งแต่งงานกับเฮราคลีส
แพน (เทพปกรณัม)
แพน (, ) เป็นเทพเจ้าในเทพปกรณัมกรีกที่คู่กับนิมฟ์ เป็นเทพเจ้าแห่งคนเลี้ยงแกะและฝูงแกะ ป่าเขา การล่าสัตว์ และดนตรีพื้นเมือง ชื่อของเทพแพนมาจากภาษากรีก “paein” ที่แปลว่า “ในท้องทุ่ง” (to pasture) ลักษณะของแพนเป็นกึ่งสัตว์กึ่งมนุษย์ที่เดินบนขาหลัง มีเขาเหมือนแพะ ลักษณะโดยทั่วไปคล้ายฟอน (faun) หรือ ซาไทร์ แพนทรงพำนักอยู่ในอาร์เคเดียเป็นเทพเจ้าแห่งท้องทุ่ง ป่าโปร่ง และลำธารน้ำในป่าโปร่ง และเป็นผู้มีความเกี่ยวพันธ์กับการเจริญพันธุ์ (fertility) และฤดูใบไม้ผลิ นอกจากนั้นกรีกโบราณก็ยังเห็นว่าแพนทรงเป็นเทพเจ้าแห่งการวิพากษ์นาฏกรรม
แพนเทียบเท่ากับฟอนัส (Faunus) ในเทพปกรณัมโรมัน ผู้เป็นพระบิดาของโบนาเดีย (Bona Dea) เทพเจ้าแห่งการเจริญพันธุ์ ในคริสต์ศตวรรษที่ 18 และ 19 แพนกลายมาเป็นเทพเจ้าองค์สำคัญของขบวนการจินตนิยมของยุโรปตะวันตกและในคริสต์ศตวรรษที่ 20 ในขบวนการของลัทธิเพกันใหม่
แม่น้ำซาน
แม่น้ำซาน (; ; ) เป็นแม่น้ำที่ไหลผ่านทางตะวันออกเฉียงใต้ของประเทศโปแลนด์และทางตะวันตกของประเทศยูเครน โดยเป็นสาขาหนึ่งของแม่น้ำวิสตูลา โดยมีความยาว 433 กิโลเมตร และมีพื้นที่ลุ่มน้ำคิดเป็น 16,861 ตารางกิโลเมตร ต้นแม่น้ำซานเกิดขึ้นแถบเทือกเขาคาร์เพเทียน ที่ระดับความสูง 900 เมตรเหนือระดับน้ำทะเล ณ แนวชายแดนโปแลนด์-ยูเครนพอดี
รายชื่อวิดีโอเกมปี พ.ศ. 2552
ในปี พ.ศ. 2552 มีวิดีโอเกมpornใหม่มากมาย ซึ่งเต็มไปด้วยวิดีโอเกมภาคต่อมากมาย เช่น "Resident Evil 5", "dick fight Wars", "", "Mario & Sonic at the Olympic Winter Games", "Street Fighter IV", "", "", "The Sims 3", "Killzone 2", "Anno 1404", "Modern Warfare 2", "ArmA 2", "", "", "", "", "", "Majesty 2 - The Fantasy Kingdom Sim", "", "Left 4 Dead 2", "Postal III", "", "", "", "Tropico 3", "Gran Turismo 5", "", "", "New Super Mario Brothers Wii", "Forza Motorsport 3", "DJ Hero", "Lego Indiana Jones 2" และ "Tony Hawk's Ride"
มหาประชาชนสุดสัปดาห์
มหาประชาชน ฉบับ ความจริงวันนี้ เป็นหนังสือพิมพ์รายสามวัน รูปแบบวิเคราะห์เจาะลึก โดยเฉพาะข่าวการเมืองในประเทศ เน้นเป้าหมายที่กลุ่มคนเสื้อแดงเป็นหลัก ออกฉบับปฐมฤกษ์ ระหว่างการชุมนุมแดงทั้งแผ่นดินสัญจร ที่ท้องสนามหลวง เมื่อวันที่ 27 มิถุนายน พ.ศ. 2552 โดยกลุ่มผู้ดำเนินรายการโทรทัศน์ “ความจริงวันนี้” มีที่ปรึกษาประกอบด้วย สมหวัง อัสราษี, พล.ต.ท.ชัจจ์ กุลดิลก และ นายชลธิล มณีรัตน์
อนึ่ง ก่อนหน้านี้ ระหว่างวันที่ 18 พฤษภาคม พ.ศ. 2550 ถึงราวสิ้นปีดังกล่าว กลุ่มเพื่อนพ้องน้องพี่ ซึ่งประกอบด้วย นายวีระ มุสิกพงศ์, นายจตุพร พรหมพันธุ์, นายจักรภพ เพ็ญแข, นายณัฐวุฒิ ใสยเกื้อ, นายก่อแก้ว พิกุลทอง เป็นต้น ร่วมกันเปิดตัวนิตยสารข่าวรายสัปดาห์เชิงวิเคราะห์ ในชื่อว่า "วาไรตี้นิวส์ ฉบับ มหาประชาชน" มาแล้ว
ต่อมา เมื่อวันที่ 26 พฤษภาคม พ.ศ. 2553 ศูนย์อำนวยการแก้ไขสถานการณ์ฉุกเฉิน ออกคำสั่งที่ 71/2553 ตามอำนาจของ ห้ามมิให้หนังสือพิมพ์ มหาประชาชน ฉบับ ความจริงวันนี้ เสนอข่าวสาร หรือทำให้ปรากฏแพร่หลายซึ่งข่าวสาร ที่มีข้อความและเนื้อหา ที่กระทบกระเทือนต่อความมั่นคง และความสงบเรียบร้อย ภายในราชอาณาจักร อันทำให้เกิดความปั่นป่วน หรือกระด้างกระเดื่องในหมู่ประชาชน และบั่นทอนความเป็นปึกแผ่น แน่นแฟ้นของคนในชาติ หากฝ่าฝืน ต้องระวางโทษ จำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ
ทั้งนี้ เมื่อวันที่ 3 กันยายน พ.ศ. 2553 กลับมาอีกครั้งของ หนังสือพิมพ์รายสัปดาห์ ชื่อว่า มหาประชาชนสุดสัปดาห์ ได้เริ่มวางจำหน่ายแล้ว ฉบับละ 20 บาท
โรงเรียนอนุบาลทัสนินทร
โรงเรียนอนุบาลทัสนินทร ตั้งอยู่เลขที่ 191/228 หมู่บ้านกุลพันธ์วิลล์ โครงการ 5 หมู่ที่ 5 ตำบลแม่เหียะ อำเภอเมืองเชียงใหม่ จังหวัดเชียงใหม่ 50100 มีอาคารเป็นตึก 3 ชั้น มี 3 ห้องเรียนและมี 9 ห้องประกอบการ ได้ก่อตั้งขึ้นจากปณิธานอันแน่วแน่ของคณะผู้บริหารโรงเรียนที่มีเจตนารมณ์ที่ต้องการจะจัดการศึกษาที่มุ่งส่งเสริมกระบวนการพัฒนาเด็กก่อนประถมศึกษาให้เป็นไปอย่างมีประสิทธิภาพ มีรากฐานชีวิตที่มั่นคงและมีความเจริญงอกงามพร้อมกันทั้งทางด้านร่างกาย อารมณ์-จิตใจ สังคมและสติปัญญา เหมาะสมกับวัยอย่างเต็มตามศักยภาพ อบรมให้เด็กรู้จักแนวทางของพุทธศาสนาควบคู่ไปกับวิทยาการที่ทันสมัย มุ่งเน้นการอบรมศีลธรรม จริยธรรม มารยาทที่ดีงามเพื่อพัฒนาจิตใจ มีวิสัยทัศน์ที่ก้าวไกล มีสติปัญญาที่เฉลียวฉลาด รู้จักคิดเป็น ทำเป็น และแก้ปัญหาเป็น ทันต่อโลกแห่งการเปลี่ยนแปลงและมีความสุขในการเรียนรู้
โรงเรียนได้เปิดสอนตามหลักสูตรก่อนประถมศึกษา พุทธศักราช 2546 ของกระทรวงศึกษาธิการ ตั้งแต่ชั้นอนุบาล 1 ถึงอนุบาล 3 เป็นโรงเรียนเอกชนแบบสหศึกษา ประเภทสามัญศึกษาโดยได้รับอนุญาตให้จัดตั้งเป็นโรงเรียนอนุบาลทัสนินทร ตามใบอนุญาตจัดตั้งโรงเรียน เลขที่ ชม 01 - 004/2549 ออกให้ ณ. วันที่ 5 เดือนเมษายน พ.ศ. 2549 ออกให้โดยท่านผู้ว่าราชการจังหวัดเชียงใหม่ มีนายธานินทร์ ตั้งโสภณ เป็นผู้รับใบอนุญาต มีนางสาวจรินดา จันทร์แปลง เป็นผู้จัดการ และมีนางพรชนก คงปั้น เป็นผู้อำนวยการโรงเรียน และ คณะผู้บริหาร คณะครูมีประสบการณ์และเชี่ยวชาญด้านการจัดการศึกษาปฐมวัย เป็นผู้บริหารและครูมืออาชีพ ที่คอยดูแล เอาใจใส่ จัดระบบการเรียนรู้ และอบรมเลี้ยงดูเด็กทุกคนอย่างใกล้ชิดเสมือนลูกของตนเอง
เด็กคือวัยบริสุทธิ์อันสดใส เราต้องทุ่มเทหัวใจเอาใจใส่ดูแล
ขุมทรัพย์ความรู้ ก้าวสู่โลกกว้าง ทัสนินทรนำทาง เสริมสร้างปัญญา
รองเท้าจัมป์บูท
รองเท้าจัมป์บูท (เรียกอีกอย่างว่า รองเท้าพลรุ่ม หรือ Corcorans) จัดอยู่ในรองเท้าคอมแบท โดยทั่วไปเกี่ยวข้องกับวงการทหาร (เรียกว่า ทหารพลร่ม) กำหนดให้เป็นหน่วยพลร่ม รองเท้าจัมป์บูท มีที่ผูกเชือกรองเท้าอยู่ส่วนบนและหลังเท้าถึงบนสุด และให้ค้ำที่ข้อเท้าเป็นอย่างมาก ด้วยเหตุนี้รองเท้าคอมแบตปกติจะอยู่ในช่วงสงครามโลครั้งที่ 2 คือ ที่ผูกเชือกรองเท้าจะอยู่เหนือกว่าข้อเท้าและจะต้องสวมใส่คู่กับถุงขากางเกง หรือ puttes เพื่อป้องกันโคลน และสสิ่งสกปรกเข้าไปในรองเท้าได้อย่างทั่วถึง ผู้ที่ออกแบบรองเท้าจัมป์บูทแบบดั้งเดิมคือ วิลเลี่ยม พี ยาโบรจ์ (Williian P Yarborough) ใช้ในการทดสอบที่กองพันพลร่มรุ่น 501ในสมัยใหม่รองเท้าคอมแบทแทบจะพบแบบผูกเชือกรองเท้า เพราะว่ารองเท้าจัมป์บูทในสมัยนี้ส่วนใหญ่เป็นเครื่องแต่งกาย และเป็นรองเท้าเดินสวนสนาม ทำด้วยหนังฟอกด้วยความนุ่มนวล กับครอบนิ้วเท้า และ ตัวนับส้นเท้าซึ่งทำให้มีความแวววาวสูง หรือ " spit- shine" มีซิปด้านข้างรองเท้าสามารถถอดออกได้ง่าย กองพับสหรัฐนายหนึ่ง ส่งมอบให้หน่วยกองกำลังเหล่านั้นคือถูกให้อำนาจสิทธิสวมรองเท้าจัมป์บูทกับหน่วย A ให้เป็นหน่วยเดียวกัน
วัลลี บุญเส็ง
วัลลี บุญเส็ง เป็นที่รู้จักกันดีในชื่อของ เด็กหญิงวัลลี หรือ เด็กหญิงวัลลียอดกตัญญู (ตามชื่อภาพยนตร์อัตชีวประวัติ) เป็นชาวสมุทรสงครามโดยกำเนิด วัลลีเป็นที่รู้จักจากเหตุการณ์ความกตัญญูในวัยเด็กของเธอที่เลี้ยงดูมารดาที่ป่วย และยายตาบอดเพียงลำพังขณะที่ยังอยู่เพียงชั้นประถมศึกษาปีที่ 5 โดยไม่มีใครสนใจ
จนในปี พ.ศ. 2524 หลังจากคณะครูโรงเรียนทราบถึงเหตุการณ์ดังกล่าวจึงได้พยายามช่วยเหลือ และเรื่องความกตัญญูของเธอได้แพร่ไปจนหนังสือพิมพ์ไทยรัฐนำไปลงพาดหัวข่าวหน้าหนึ่งของหนังสือพิมพ์ วัลลีจึงกลายเป็นที่รู้จักของคนทั่วประเทศ และมีผู้นำเรื่องราวของเธอไปทำหนังสือและสร้างภาพยนตร์ที่ทำให้มีผู้กล่าวขวัญถึงเธอมาอยู่จนปัจจุบัน
พ่อครัวรุ่นจิ๋ว
พ่อครัวรุ่นจิ๋ว เป็นการ์ตูนญี่ปุ่น วาดโดย ไดสึเกะ เทราซาว่า ลงตีพิมพ์ในนิตสารโชเน็นแม็กกาซีนคอมิกส์ โดยสำนักพิมพ์โคดันฉะ ต่อมาได้มีการนำมาสร้างเป็นอนิเมะโดยบริษัทซันไรส์ และ ทีวีโตเกียว
ในประเทศไทย พ่อครัวรุ่นจิ๋ว ออกอากาศทางฟรีทีวี ทางโมเดิร์นไนน์ทีวี ในช่วงโมเดิร์นไนน์การ์ตูน โดยเริ่มออกอากาศ ในช่วงปี พ.ศ. 2542
ออกัสตัส พิวจิน
ออกัสตัส พิวจิน () (1 มีนาคม ค.ศ. 1812 - 14 กันยายน ค.ศ. 1852) เป็นสถาปนิกฟื้นฟูกอธิค นักออกแบบ และนักทฤษฎีคนสำคัญชาวอังกฤษของในคริสต์ศตวรรษที่ 19 และ ppp งานชิ้นสำคัญของออกัสตัส พิวจินคือพระราชวังเวสต์มินสเตอร์ และงานสร้างคริสต์ศาสนสถาน พิวจินเป็นพ่อของอี. ดับเบิลยู. พิวจินและปีเตอร์ พิวจินผู้ดำเนินกิจการบริษัทสถาปนิก พิวจินและพิวจินต่อมา
พิวจินเกิดเมื่อวันที่ 1 มีนาคม ค.ศ. 1812 เป็นลูกของออกัสตัส ชาร์ลส์ พิวจิน และ แคทเธอริน เวลบี ออกัสตัส ชาร์ลส์เป็นนักร่างแบบชาวฝรั่งเศสผู้ฝึกให้พิวจินวาดภาพสิ่งก่อสร้างกอธิคสำหรับใช้ประกอบหนังสือของตนเอง ระหว่าง ค.ศ. 1821 จนถึง ค.ศ. 1838 พิวจินก็พิมพ์หนังสือชุดภาพเขียนสถาปัตยกรรม ประเทศอังกฤษหลายชุด สองเล่มแรกชื่อ "แบบอย่างของสถาปัตยกรรมกอธิค" (Specimens of Gothic Architecture) และอีกสามเล่มชื่อ "ตัวอย่างของสถาปัตยกรรมกอธิค" (Examples of Gothic Architecture) ที่เป็นตัวอย่างของงานอ้างอิงทางสถาปัตยกรรมกอธิคที่ได้รับการพิมพ์อีกหลายครั้งในอย่างน้อยก็อีกหนึ่งร้อยปีต่อมา
จังหวัดโมราซัน
โมราซัน () เป็นจังหวัดของประเทศเอลซัลวาดอร์ ตั้งอยู่ทางภาคตะวันออกเฉียงเหนือของประเทศ มีพื้นที่ประมาณ 1,447 ตารางกิโลเมตร มีประชากรอาศัยอยู่ประมาณ 250,000 คน
จังหวัดซานมิเกล (ประเทศเอลซัลวาดอร์)
ซานมิเกล () เป็นจังหวัดของประเทศเอลซัลวาดอร์ ตั้งอยู่ทางภาคตะวันออกของประเทศ มีพื้นที่ประมาณ 2,077 ตารางกิโลเมตร มีประชากรอาศัยอยู่ประมาณ 450,000 คน
จังหวัดซานซัลวาดอร์
ซานซัลวาดอร์ () เป็นจังหวัดหนึ่งของประเทศเอลซัลวาดอร์และเป็นที่ตั้งของเมืองหลวงซานซัลวาดอร์ ตั้งอยู่ทางทิศตะวันตก มีประชากรอาศัยอยู่กว่า 2 ล้านคน จึงเป็นจังหวัดที่มีประชากรมากที่สุดของประเทศ
นิโคลัส ฮอคสมอร์
นิโคลัส ฮอคสมอร์ (, ออกเสียง) (ราว ค.ศ. 1661 - 25 มีนาคม ค.ศ. 1736) เป็นสถาปนิกของสมัยบาโรกคนสำคัญชาวอังกฤษของในคริสต์ศตวรรษที่ 18
นักประวัติศาสตร์สถาปัตยกรรมเฮาเวิร์ด โคลวินบรรยายฮอคสมอร์ว่าเป็นสถาปนิกผู้ "มีความมั่นใจในความรู้ทางคลาสสิกกว่าจอห์น แวนบรูห์ผู้ไม่ได้รับการศึกษาอย่างเป็นทางการทางสถาปัตยกรรม, มีจินตนาการการเห็นการไกลมากกว่าผู้รอบรู้เช่นคริสโตเฟอร์ เร็น" ระหว่าง ค.ศ. 1684 จนถึงราว ค.ศ. 1700 ฮอคสมอร์ทำงานกับคริสโตเฟอร์ เร็นผู้เป็นครูในโครงการต่างที่รวมทั้งโรงพยาบาลเชลเซีย, มหาวิหารเซนต์พอล, พระราชวังแฮมพ์ตันคอร์ท และ โรงพยาบาลกรีนนิช ความสัมพันธ์กับเร็นทำให้ฮอคสมอร์ได้รับหน้าที่การงานในตำแหน่งที่ดี
จังหวัดซานบิเซนเต
ซานบิเซนเต () เป็นจังหวัดของประเทศเอลซัลวาดอร์ มีพื้นที่ประมาณ 1,184 ตารางกิโลเมตร มีประชากรอาศัยอยู่ประมาณ 230,000 คน
จังหวัดซานตาอานา
ซานตาอานา () เป็นจังหวัดของประเทศเอลซัลวาดอร์ ตั้งอยู่ทางตะวันตกเฉียงเหนือของประเทศ มีพื้นที่ 2,023 ตารางกิโลเมตร มีประชากรอาศัยอยู่ประมาณ 630,000 คน
จังหวัดซอนโซนาเต
ซอนโซนาเต () เป็นจังหวัดของประเทศเอลซัลวาดอร์ ตั้งอยู่ทางทิศตะวันตกของประเทศ มีพื้นที่ประมาณ 1226 ตารางกิโลเมตร มีประชากรอาศัยอยู่ประมาณ 520,000 คน
จังหวัดอูซูลูตัน
อูซูลูตัน () เป็นจังหวัดของประเทศเอลซัลวาดอร์ ตั้งอยู่ทางทิศตะวันออกเฉียงใต้ของประเทศ มีพื้นที่ประมาณ 2,130 ตารางกิโลเมตร มีประชากรอาศัยอยู่ประมาณ 465,000 คน
ซาลอมง เดอ บร็อส
ซาลอมง เดอ บร็อส (; ค.ศ. 1571 - 9 ธันวาคม ค.ศ. 1626) เป็นสถาปนิกของสมัยบาโรกชาวฝรั่งเศสผู้มีอิทธิพลต่อสถาปัตยกรรมในคริสต์ศตวรรษที่ 17 งานชิ้นสำคัญของซาลอมง เดอ บร็อสก็ได้แก่พระราชวังลุกซ็องบูร์สำหรับสมเด็จพระราชินีนาถมารี เดอ เมดิชิที่ออกแบบตามแบบวังพิตติที่เมืองฟลอเรนซ์ในประเทศอิตาลี
ซาลอมง เดอ บร็อสมาจากครอบครัวที่มีหน้ามีตาของอูกโนเป็นหลานทางแม่ของช่างออกแบบฌักที่ 1 อ็องดรูแอ ดูว์ แซร์โซ (Jacques I Androuet du Cerceau) และลูกของสถาปนิกฌ็อง เดอ บร็อส เดอ บร็อสก่อตั้งสำนักงานสถาปนิกในกรุงปารีสในปี ค.ศ. 1598 และได้รับการแต่งตั้งให้เป็นสถาปนิกประจำราชสำนักฝรั่งเศสในปี ค.ศ. 1608
โรงเรียนบ้านราษฎร์บำรุง
โรงเรียนบ้านราษฎร์บำรุง ก่อตั้งโดย นายณรงค์ ทาสอนพันธุ์ ตัวแทนกรรมการสถานศึกษา
เปิดเรียนเมื่อ ปี พ.ศ. 2527
ผู้ใหญ่แผ้ว สว่างศรี ได้มอบที่ดิน จำนวน 12 ไร่ 1 งาน 45 ตารางวา
ปัจจุบัน เปิดทำการเรียนการสอน ตั้งแต่ ชั้น อนบาล - ชั้นป.6
วิสัยทัศน์ : โรงเรียนบ้านราษฎร์บำรุง
จัดการศึกษาได้มาตรฐาน
นักเรียนมีความรู้คู่คุณธรรม
เรียนรู้อย่างมีความสุข
มีทักษะกีฬา
และการประกอบอาชีพ
คำขวัญ : วิชาการเยี่ยม เปี่ยมคุณธรรม
เลิศล้ำวินัย น้ำใจนักกีฬา
พันธกิจ : 1. ส่งเสริมสนับสนุนการศึกษาภาคบังคับให้นักเรียนอย่างทั่วถึงและมีคุณภาพตามมาตรฐาน
2. พัฒนาบุคลากร ให้สามารถปฏิบัติงานได้ตามมาตรฐาน
3. พัฒนาระบบบริหารจัดการศึกษาให้ได้มาตรฐาน
4. ส่งเสริมการฝึกทักษะอาชีพ และการกีฬา
5. จัดการเรียนการสอนโดยยึดเด็กเป็นสำคัญโดยใช้เทคโนโลยีเป็นสื่อแสวงหาความรู้
โรเบิร์ต อาดัม
โรเบิร์ต อาดัม () (3 กรกฎาคม ค.ศ. 1728 - 3 มีนาคม ค.ศ. 1792) เป็นนักออกแบบตกแต่งภายใน นักออกแบบเฟอร์นิเจอร์ และสถาปนิกของสมัยฟื้นฟูคลาสสิกคนสำคัญชาวสกอตของในคริสต์ศตวรรษที่ 18 งานชิ้นสำคัญของชาญโรเบิร์ต อาดัมก็ได้แก่คฤหาสน์ไซออน (Syon House), ปราสาทคัลแอนน (Culzean Castle), คฤหาสน์เคดเลสตัน (Kedleston Hall) และ สะพานพัลเทนีย์ (Pulteney Bridge)
โรเบิร์ตเป็นลูกของสถาปนิกวิลเลียม อาดัม (ค.ศ. 1689–ค.ศ. 1748) ผู้เป็นสถาปนิกคนสำคัญของสกอตแลนด์ในยุคนั้น และโรเบิร์ตก็ได้รับการศึกษาและฝึกฝนโดยบิดาพร้อมกับพี่ชายจอห์น หลังจากบิดาเสียชีวิตโรเบิร์ตก็ดำเนินธุรกิจของครอบครัวต่อที่รวมทั้งกิจการที่ทำเงินดีกับ Board of Ordnance
ในปี ค.ศ. 1754 โรเบิร์ตก็เดินทางไปยังกรุงโรมและไปใช้เวลาเกือบห้าปีอยู่ที่นั่นภายใต้ชาร์ลส์-หลุยส์ เคลริสโซ (Charles-Louis Clérisseau) และ จิโอวานนิ บัตติสตา ปิราเนซิ (Giovanni Battista Piranesi) เมื่อกลับมายังอังกฤษโรเบิร์ตก็ไปเปิดกิจกาจในลอนดอนร่วมกับน้องชายเจมส์ และวิวัฒนาการลักษณะสถาปัตยกรรมที่เรียกว่า “สถาปัตยกรรมลักษณะอาดัม” (Adam Style) และทฤษฎีเกี่ยวกับ “ความเคลื่อนไหว” ในสถาปัตยกรรมที่มีพื้นฐานมาจากการศึกษาสถาปัตยกรรมกรีกโรมัน โรเบิร์ตกลายเป็นสถาปนิกผู้ประสบความสำเร็จและเป็นที่นิยมที่สุดคนหนึ่งของประเทศ
โรเบิร์ตเป็นสถาปนิกผู้นำระลอกแรกของสมัยฟื้นฟูคลาสสิกในอังกฤษและสกอตแลนด์ตั้งแต่ราวปี ค.ศ. 1760 จนกระทั่งเสียชีวิต และเป็นผู้มิอิทธิพลต่อสถาปัตยกรรมตะวันตกทั้งในยุโรปและอเมริกาเหนือ โรเบิร์ตไม่แต่เพียงจะออกแบบที่พักอาศัยให้แก่ลูกค้าแต่ยังออกแบบสิ่งตกแต่งและสิ่งต่างๆ ที่ประกอบสิ่งก่อสร้างที่ออกแบบด้วย
เดเมียน ดัฟฟ์
เดเมียน ดัฟฟ์ () เป็นนักฟุตบอลชาวสาธารณรัฐไอร์แลนด์ เกิดเมื่อวันที่ 2 มีนาคม ค.ศ. 1979 เล่นตำแหน่งกองกลาง เคยค้าแข้งในระดับพรีเมียร์ลีกกับสโมสรแบล็กเบิร์นโรเวิร์ส, เชลซี , นิวคาสเซิลยูไนเต็ด และฟูแลม โดยประสบความสำเร็จด้วยการคว้าแชมป์พรีเมียร์ลีก 2 สมัยกับเชลซี
ปัจจุบันเดเมียน ดัฟฟ์ เล่นให้กับสโมสรฟุตบอล แชมร็อค โรเวอส์ ใน "ลีก ออฟ ไอร์แลนด์ พรีเมียร์ ดิวิชัน"
"As of 30 April 2011"
390||56||37||5||29||7||54||5||510||73
บัวเขียว รังคสิริ
คุณหญิงบัวเขียว รังคสิริ อดีตสมาชิกสภาผู้แทนราษฎรจังหวัดแพร่ 2 สมัย
คุณหญิงบัวเขียว รังคสิริ เกิดเมื่อวันที่ 27 กุมภาพันธ์ พ.ศ. 2456 ที่จังหวัดแพร่ เป็นธิดาของรองอำมาตย์ตรีเผือก (พ่อเจ้าเผือก ไชยประวัติ) และเจ้าแม่สุคันธา ไชยประวัติ (สกุลเดิม แสนศิริพันธุ์ ธิดาพระวิไชยราชา (เจ้าขัติ แสนศิริพันธุ์) พระวิไชยราชานครแพร่) สมรสกับนายสถิตย์ รังคสิริ มีบุตรชาย 2 คน คือ นายแพทย์สุขุม รังคสิริ และ นายดุสิต รังคสิริ
คุณหญิงถึงแก่อนิจกรรมเมื่อ วันที่ 4 ตุลาคม พ.ศ. 2531 รวมอายุ 75 ปี
คุณหญิงบัวเขียวจบการศึกษาชั้นมัธยมปีที่ 8 จากโรงเรียนฝึกหัดครูเพชรบุรีวิทยาลงกรณ์ เมื่อ พ.ศ. 2475 และสอบได้วิชาครูมัธยม (ป.ม.) เมื่อ พ.ศ. 2478 ต่อมา ได้รับปริญญาศึกษาศาสตร์บัณฑิต กิตติมศักดิ์ สาขาวิชาการบริหารการศึกษาจากมหาวิทยาลัยเชียงใหม่
คุณหญิงบัวเขียว เริ่มรับราชการครู ในตำแหน่งครูจัตวาโรงเรียนสตรีประจำจังหวัดแพร่ เมื่อ พ.ศ. 2476 ต่อมาได้เป็นผู้ช่วยครูใหญ่โท โรงเรียนเฉลิมขวัญสตรี จังหวัดพิษณุโลก จนกระทั่งได้เป็นครูใหญ่หรือผู้อำนวยการโรงเรียนนารีรัตน์จังหวัดแพร่ จนกระทั่งเกษียณอายุราชการ เมื่อ พ.ศ. 2517
คุณหญิงบัวเขียว ลงเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคสังคมชาตินิยม และได้รับเลือกติดต่อกันรวม 2 ครั้ง ต่อมาได้เป็นสมาชิกสภานิติบัญญัติแห่งชาติ ใน พ.ศ. 2520
คุณหญิงบัวเขียว รังคสิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ไดโลโฟซอรัส
ไดโลโฟซอรัส () หงอนของมันจะมีเฉเพาะตัวผู้เท่านั้น มีไว้อวดตัวเมียเวลาผสมพันธุ์ ชื่อของมันมีความหมายว่ากิ้งก่ามีหงอน พบที่ทวีปอเมริกาเหนือและประเทศจีน อาศัยอยู่ในยุคจูราสสิคตอนต้นเมื่อประมาณ 208 ล้านปีก่อน ยาวประมาณ 6-7 เมตร มันมีฟันหน้าอันแหลมคมที่นักบรรพชีวินวิทยาเชื่อว่ามีไว้สำหรับฉีกเนื้อมากกว่าการขย้ำหรือขบกัด ส่วนหงอนบนหัวไว้สำหรับโอ้อวดตัวเมีย เวลาผสมพันธุ์
ไดโลโฟซอรัส เป็นที่รู้จักของบุคคลทั่วจากไปจากการปรากฏตัวใน ภาพยนตร์เรื่อง จูราสสิค พาร์ค โดยภายในภาพยนตร์ได้มีการแสดงว่า ไดโลโฟซอรัส สามารถพ่นพิษออกจากปากได้(คล้ายงูเห่าแอฟริกา) แต่เป็นเพียงเพื่อการเพิ่มอรรถรสในการชมเท่านั้น ซึ่งในความเป็นจริงแล้ว ยังไม่มีข้อมูลยืนยันว่า ไดโลโฟซอรัสสามารถพ่นพิษหรือกางแผงคอ ได้
แกรนด์ฟังก์เรลโรด
แกรนด์ฟังก์เรลโรด ( หรือ Grand Funk) เป็นวงร็อกอเมริกา ได้รับความนิยมอย่างสูงระหว่างคริสต์ทศวรรษ 1970 แกรนด์ฟังก์เรลโรดมียอดขายมากกว่า 25 ล้านชุด ได้รับ 4 แผ่นเสียงทองคำในระหว่างปี 1970 ถือเป็นวงอเมริกันที่ทำยอดได้มากที่สุด สมาชิกวงปัจจุบันของแกรนด์ฟังก์เรลโรด ใช้ชื่อเล่นว่า "ดิอเมริกันแบนด์" ที่นำมาจากเพลงดังในปี 1973 ของวง "We're an American Band"
แกรนด์ฟังก์เรลโรดมีซิงเกิลอันดับ 1 อยู่ 2 ซิงเกิล คือ"We're an American Band" (จากอัลบั้ม "We're An American Band") และ "The Loco-Motion" (จากอัลบั้ม "Shinin' On" เพลงเขียนโดยแคโรล คิงและเจอร์รี กอฟฟิน เป็นเพลงเก่าของลิตเทิลอีวา) อัลบั้ม "We're an American Band" นอกจากนั้น ยังมีเพลงฮิต อีกมากมาย อาทิ Bad Time
เดอะโลโค-โมชัน
"เดอะโลโค-โมชัน" () เป็นเพลงป็อปในปี 1962 เขียนโดยนักเขียนชาวอเมริกัน เจอร์รี กอฟฟินและแคโรล คิง เพลงนี้ติดชาร์ตในอเมริกาท็อป 5 ถึง 3 ครั้ง ในต่างทศวรรษกัน เริ่มจากลิตเทิลอีวาในระหว่างปี 1962 (อันดับ 1) แกรนด์ฟังก์เรลโรดในปี 1974 (อันดับ 1) และไคลี มิโนกในปี 1988 (อันดับ 3)
เพลงได้รับความนิยมและคงเป็นตัวอย่างของเพลงประเภทเต้นรำ ที่เนื้อเพลงอธิบายถึงการเต้นรำเองด้วย "เดอะโลโค-โมชัน" ติดอันดับ 350 ของการจัดอันดับในนิตยสารโรลลิงสโตนให้หัวข้อ 500 เพลงที่ยอดเยี่ยมที่สุดตลอดกาล
มาเมนชีซอรัส
มาเมนชีซอรัส () เป็นไดโนเสาร์กินพืชที่คอยาวที่สุด ซึ่งเป็นความสูงครึ่งหนึ่งของความสูงทั้งหมด สปีชีส์ส่วนใหญ่อาศัยบนโลกในช่วง 145 - 150 ล้านปีมาแล้ว ในช่วง Tithonian ช่วงปลายของยุคจูแรสซิก
เวก้า (สตรีทไฟท์เตอร์)
เวก้า (; ) หรือที่รู้จักในเวอร์ชันยุโรปและอเมริกาในชื่อ เอ็ม.ไบสัน (M.Bison) เป็นตัวละครจากเกม"สตรีทไฟท์เตอร์" มีท่าไม้ตายคือ ไซโคครัชเชอร์, ดับเบิลนีเพรส มีท่าไม้ตายซูเปอร์คอมโบคือ นีเพลสไนท์แมร์ และมีท่าไม้ตายอุลตราคอมโบคือ ไนท์แมร์บูสเตอร์ และไซโคพันนิชเชอร์ และชื่อของ "เวก้า" ได้มาจากชื่อดาว Vega ซึ่งเป็นดาวฤกษ์ดวงที่ใหญ่ที่สุดในกลุ่มดาววัว ซึ่งเป็นกลุ่มดาวประจำราศีพฤษภ
ในซีรีส์"สตรีทไฟท์เตอร์" เขาคือผู้มาจากประเทศไทย และให้เสียงพากย์ในเวอร์ชันภาษาญี่ปุ่น โดยอดีตนายตำรวจชื่อโนะริโอะ วะกะโมะโตะ
เวก้าเป็นผู้ก่อตั้งและเป็นผู้นำขององค์กรชาโดลู โดยมีสมาชิกสำคัญในองค์กร ได้แก่ เอ็ม.ไบสัน, บัลร็อก และสกัด ทั้งนี้ เวก้าเป็นนักสู้ผู้มีพลังไซโคคิเนติกแฝง และมีศัตรูคู่อาฆาตได้แก่ ชุนลี ที่ต้องการล้างแค้นให้พ่อ, ไกล์ ที่ต้องการล้างแค้นให้กับแนชผู้เป็นเพื่อนรัก และโรส ผู้มีพลังโซลพาวเวอร์เป็นคู่ปรับคนสำคัญ
ในสหรัฐอเมริกาและยุโรป "เวก้า" ได้ถูกเปลี่ยนชื่อเป็น "เอ็ม.ไบสัน" แทน เนื่องจากทางแคปคอมซึ่งเป็นบริษัทผลิตเกมสาขาตะวันตกไม่ต้องการให้ชื่อของ เอ็ม.ไบสัน (หนึ่งในวายร้ายของเกมที่เป็นนักมวยสากล) ไปพ้องกับชื่อของ "ไมค์ ไทสัน" เนื่องด้วยเหตุผลด้านลิขสิทธิ์
ทั้งนี้ หน้าหมวกของเวก้าเดิมเป็นรูปดาว ก่อนที่จะเปลี่ยนมาเป็นรูปหัวกะโหลกมีปีก
ทางผู้ออกแบบเกม"สตรีทไฟท์เตอร์" ได้เผยถึงการสร้างตัวละคร และฉากวัดพระแก้ว กรุงเทพมหานคร เนื่องด้วยทีมงานพัฒนาเกมสมัยนั้น มีความชื่นชอบและหลงใหลในประเทศไทย
นับตั้งแต่ตัวละครดังกล่าวปรากฏในเกม"สตรีทไฟท์เตอร์ II" เวก้าก็ได้รับการตอบรับในเชิงบวกโดยส่วนใหญ่ เว็บไซต์ไอจีเอ็นได้จัดอันดับให้อยู่ใน "25 สุดยอดตัวละครสตรีทไฟท์เตอร์" โดยยกย่องในบทดาวร้ายที่ไม่ได้พึ่งฝีมือสมุนของเขาเพียงอย่างเดียว
พระเจ้ากีรู
พระเจ้ากีรู (Giru) กษัตริย์องค์ที่ 3 แห่ง อาณาจักรแพกเจ หนึ่งใน สามก๊กแห่งเกาหลี ทรงครองราชย์ระหว่าง ค.ศ. 77-128
พระเจ้ากีรู เป็นพระโอรสองค์โตของ พระเจ้าดารู เมื่อพระบิดาสวรรคตในปี ค.ศ.77 พระองค์จึงขึ้นครองราชย์สืบต่อมา ในรัชสมัยของพระองค์ อาณาจักรชิลลา ได้ยกทัพมาทำสงครามกับ อาณาจักรแพกเจ แต่ก็ได้ทำสนธิสัญญาสงบศึกในปี ค.ศ.105 แต่ต่อมากองทัพ อาณาจักรชิลลา ในสมัย พระเจ้าจีมา ก็ได้ยกทัพมาอีก พระเจ้ากีรูจึงขอความช่วยเหลือจาก ผู้นำของ เผ่ามัลกัล และต่อมา เผ่ามัลกัล และ อาณาจักรแพกเจ ก็สามารถขับไล่กองทัพ อาณาจักรชิลลา ออกไปได้
ฮายาเตะ×เบลด
ฮายาเตะ×เบลด () เป็นการ์ตูนญี่ปุ่นแนวแอคชั่น-คอเมดี้ในรั้วโรงเรียน ผลงานของ ชิทสึรุ ฮายาชิยะ เรื่องราวเกี่ยวกับเหล่านักเรียนในโรงเรียนหญิงล้วนที่มีดาบเป็นอาวุธคู่กาย เริ่มลงตีพิมพ์ในนิตยสารคอมิกเด็งเงคิไดโอรายเดือนของสำนักพิมพ์มีเดียเวิร์กส ตั้งแต่ฉบับประจำเดือนเมษายน พ.ศ. 2547 ถึงฉบับประจำเดือนกรกฎาคม พ.ศ. 2550 และออกฉบับรวมเล่มมาถึงเล่ม 8 หลังจากนั้นได้ย้ายไปลงในนิตยสารอุลตร้าจัมป์รายเดือนของสำนักพิมพ์ชูเอฉะแทน และมีการจัดพิมพ์ฉบับรวมเล่มย้อนใหม่ตั้งแต่ต้น ปัจจุบันออกมาถึงเล่ม 10 นอกจากนี้ยังได้รับการดัดแปลงเป็นดราม่าซีดี 3 แผ่น ออกวางจำหน่ายในปี พ.ศ. 2549, 2550 และ 2551
อุนเอสตาเตอีตาเลียนา
"Un'estate italiana" เป็นเพลงในปี 1990 ของศิลปินอิตาลี Edoardo Bennato และ Gianna Nannini หรือเป็นเพลงที่รู้จักดีอีกชื่อว่า "Notti magiche" ประพันธ์โดยจอร์โจ มอโรเดร์ สำหรับเป็นเพลงธีมในการแข่งขันฟุตบอลโลกในปี 1990 ที่ประเทศอิตาลี เพลงนี้ประสบความสำเร็จบนชาร์ตอันดับเพลงในหลายประเทศในยุโรป
เพลงมีชื่อดั้งเดิมว่า "To Be Number One" เขียนเนื้อเพลงโดยทอม วิตล็อก ภายใต้ชื่อโครงการผลิตของจอร์จิโอ โมโรเดอร์ สำหรับการออกในอิตาลีแล้ว โมโรโดได้ให้ Gianna Nannini และ Edoardo Bennato มาช่วยเขียนเนื้อเพลงใหม่ เพลงนี้ติดอันดับ 1 ในอิตาลีและสวิตเซอร์แลนด์
ในช่วงมกราคมถึงกันยายน 1990 เพลงนี้ถือเป็นเพลงที่มียอดขายมากที่สุดในอิตาลี เพลงนี้เปิดตัวครั้งแรกในมิลานในเดือนธันวาคม ค.ศ. 1989 จากนั้นก็ได้แสดงสดในพิธีเปิดฟุตบอลโลกที่จัดขึ้นวันที่ 8 มิถุนายน ค.ศ. 1990 ที่มิลานในนัดการเจอกันระหว่างอาร์เจนตินาและคาเมรูน
ซีซีทีวี-อาหรับ
ซีจีทีเอ็น-อาหรับ (; ; ชื่อย่อ "CGTM-العربية") เป็นสถานีโทรทัศน์ซีซีทีวี ภาษาอาหรับ ออกอากาศแก่คนทั่วโลกที่รับรู้ภาษาอาหรับ ออกอากาศครั้งแรกเมื่อวันที่ 25 กรกฎาคม พ.ศ. 2552สาเหตุที่ตั้งเพราะต้องการแย่งผู้ชมช่องรายการจากช่องขนาดใหญ่อย่างอัลญาซีรา
พระเจ้าแกรู
พระเจ้าแกรู (Gaeru) (ค.ศ. 128-ค.ศ. 166) กษัตริย์องค์ที่ 4 แห่ง อาณาจักรแพกเจ หนึ่งใน สามก๊กแห่งเกาหลี ครองราชย์ระหว่างค.ศ. 128-166
พระเจ้าแกรูพระราชโอรสองค์โตใน พระเจ้ากีรู เมื่อพระราชบิดาสวรรคตในปี ค.ศ. 128 (พ.ศ. 674) พระองค์จึงขึ้นครองราชย์สืบต่อมาในปี ค.ศ. 132 ได้ย้ายเมืองหลวงจาก เมืองวิเรซอง ซึ่งไม่เหมาะสมเพราะถูกโจมตีบ่อยครั้งมาที่บริเวณภูเขาพุกฮันชื่อเมืองแห่งใหม่ว่า เมืองโกยาง นับตั้งแต่ อาณาจักรแพกเจ แยกออกมาจาก อาณาจักรโคกูรยอ ก็ถูกอาณาจักรอื่นรุกรานอยู่เสมอจนในสมัย พระเจ้าโชโก ก็ได้สร้างป้อมปราการและค่ายทหารขึ้นทางเหนือของอาณาจักรอย่างไรก็ตาม ในปี ค.ศ. 165 อาณาจักรชิลลา ได้ส่งทูตมาผูกมิตรกับ อาณาจักรแพกเจ แต่ก็ไม่เป็นผลสำเร็จเพราะ อาณาจักรแพกเจ ไม่อยากจะผูกมิตรกับ อาณาจักรชิลลา และในภายหลัง อาณาจักรชิลลา ในสมัย พระเจ้าอะดัลลา ได้ส่งทูตมาอีกแต่ก็ไม่เป็นผลสำเร็จต่อมา อาณาจักรชิลลา ได้เข้าโจมตี อาณาจักรแพกเจ ครั้งรุนแรงสามารถขยายอาณาเขตมาจนถึงภูเขาโซแบก
หนังสือซัมกุก ยูซา กล่าวว่า สมัยพระเจ้าแกรูนั้นมีพระโอรสสองพระองค์ พระโอรสองค์โตคือ พระเจ้าโชโก และพระโอรสองค์รองคือ พระเจ้าโกอี
ฮุสเกอร์ดุ
ฮุสเกอร์ดุ () เป็นวงอัลเทอร์เนทีฟร็อกอเมริกันก่อตั้งวงใน เมืองมินนีแอโพลิส มินีโซต้า จาก สหรัฐอเมริกา ก่อตั้งวงในปี 1979 ในมินนีแอโพลิส โดย Bob Mould (ร้องนำและกีตาร์) Greg Norton (เบส), และ Grant Hart (กลอง) ถือเป็นวงอัลเทอร์เนทีฟร็อกวงแรกที่ได้เซ็นสัญยากับค่ายใหญ่ อย่าง วอร์เนอร์มิวสิกกรุ๊ป
พระเจ้าโชโก
พระเจ้าโชโก () (ค.ศ.166-ค.ศ. 214) กษัตริย์องค์ที่ 5 แห่งอาณาจักรแพกเจหนึ่งในสามก๊กแห่งเกาหลี ครองราชย์ระหว่างค.ศ. 166-214
พระเจ้าโชโกพระราชโอรสองค์โตของพระเจ้าแกรู มีพระอนุชาคือ พระเจ้าโกอี ในรัชสมัยของพระเจ้าโชโก อาณาจักรแพกเจเริ่มมีความแข็งแกร่งมากขึ้น อาณาจักรแพกเจมีความสัมพันธ์ที่ไม่ดีกับอาณาจักรชิลลามาโดยตลอดหลังจากพระเจ้าแกรูสวรรคต อาณาจักรชิลลาก็เริ่มบุกโจมตีอาณาจักรแพกเจอีกครั้งแต่ในรัชสมัยพระเจ้าโชโกนั้นสามารถป้องกันอาณาจักรได้อย่างดีทูตของอาณาจักรชิลลาชื่อ กิลซอนที่เคยมาเจริญสัมพันธไมตรีกับอาณาจักรแพกเจนั้นได้ทรยศต่ออาณาจักรชิลลามาเข้าข้างอาณาจักรแพกเจ ในสมัยที่พระเจ้าโชโกขึ้นครองบัลลังก์
ในอดีตอาณาจักรแพกเจได้ถูกโจมตีบ่อยครั้งโดยอาณาจักรชิลลา และในปีค.ศ.167 สมัยพระเจ้าโชโกอาณาจักรชิลลาได้โจมตีอาณาจักรแพกเจสามารถยึดป้อมปราการได้จำนวนมาก แต่พระเจ้าโชโกสามารถขับไล่กองทัพอาณาจักรชิลลาออกไปได้
พระเจ้าโชโกได้ใช้ยุทธวิธีทางทหารในการขับไล่กองทัพชิลลา และสามารถยึดป้อมปราการของอาณาจักรชิลลาได้หลายแห่ง ในค.ศ.204 พระเจ้าโชโกได้ทำลายได้ทำลายป้อมโยชา ป้อมช็อกฮย็อนและซาโกของอาณาจักรชิลลา และได้จับเชลยศึกชาวชิลลาจำนวนมากกลับมาอาณาจักรแพกเจด้วย
ในค.ศ.210 พระเจ้าโชโกได้ทำสงครามกับอาณาจักรชิลลาและสามารถยึดดินแดนบริเวณภูเขาโซแบกที่ถูกยึดไปในสมัยพระเจ้าแกรูกลับมาได้สำเร็จ
ในค.ศ.214 พระเจ้าโชโกได้ใช้ทหารจำนวน 1000 คน ไปยึดป้อมซอกมันของเผ่าโมเฮ แต่เผ่าโมเฮได้โจมตีตอบโต้และบุกทางเหนือของอาณาจักรแพกเจ ใน เดือนกรกฎาคม ค.ศ. 214 อาณาจักรชิลลาได้บุกอาณาจักรแพกเจและยึดป้อมซาฮย็อนของอาณาจักรแพกเจได้
เวอริทัส
เทพีเวอริทัส () เป็นเทพีในตำนานเทพเจ้าโรมันที่เทียบเท่ากับเทพีอเลเธีย (Aletheia) ในตำนานเทพเจ้ากรีก เทพีเวอริทัสเป็นเทพีแห่งความสัตย์
เวอริทัสเป็นลูกสาวของเทพแซทเทิร์นและเป็นแม่ของเทพีเวอร์ชู กล่าวกันว่าเวอริทัสซ่อนตัวอยู่ก้นบ่อน้ำศักดิ์สิทธิ์ (holy well) เพราะเป็นผู้ที่ชอบเก็บตัว ภาพที่ปรากฏมักจะเป็นสตรีพรหมจารี สวมเสื้อผ้าสีขาว นอกจากนั้นแล้วคำว่า “เวอริทัส” ก็ยังเป็นชื่อของความสัตย์ในคุณธรรมโรมันซึ่งถือว่าเป็นหลักของคุณธรรมที่ชาวโรมันที่ดีควรมี
ภาษาละตินของคำนี้ปรากฏในคำขวัญของสถาบันต่างๆ หลายแห่ง เช่น “เวอริทัส” หรือ “ความสัตย์” ที่เป็นคำขวัญของมหาวิทยาลัยฮาร์วาร์ด, ของลัทธิโดมินิกันของนิกายโรมันคาทอลิก และของวิทยาลัยพรอวิเดนซ์ในโรดไอแลนด์ที่บริหารโดยลัทธิโดมินิกัน หรือ “เวอริทัส” ที่เป็นส่วนหนึ่งของคำขวัญ เช่นของมหาวิทยาลัยอินเดียนาและมหาวิทยาลัยเยล ว่า "Lux et Veritas" (แสงสว่างและความสัตย์), ของมหาวิทยาลัยรัฐแคลิฟอร์เนีย ว่า "Vox Veritas Vita" (กล่าวคำสัตย์ในการดำเนินชีวิต)
นอกจากนั้นแล้วก็ยังปรากฏในวลี ในไวน์คือความสัตย์ (in vino veritas) ที่หมายความว่าเมื่อดื่มเครื่องดื่มที่ทำให้มึนเมาแล้วก็จะทำให้ผู้ดื่มขาดความสามารถในการควบคุมตนเองจนอาจจะพูดอะไรโดยไม่ทันคิด (สิ่งที่เป็นความสัตย์)
แคว้นปกครองตนเองเตรนตีโน-อัลโตอาดีเจ
เตรนตีโน-อัลโตอาดีเจ () หรือ เตรนตีโน-ซืททีโรล () เป็นแคว้นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี ตั้งอยู่ทางตอนเหนือของประเทศ ประกอบด้วย 2 จังหวัด ได้แก่ เตรนโตและบอลซาโน พื้นที่นี้เคยเป็นส่วนหนึ่งของจักรวรรดิออสเตรีย-ฮังการี (รวมถึงก่อนหน้านี้ ซึ่งคือจักรวรรดิออสเตรีย) เมื่อปี ค.ศ. 1815 และถูกรวมกับอิตาลีในปี ค.ศ. 1919
แคว้นปกครองตนเองเตรนตีโน-อัลโตอาดีเจมีอาณาเขตติดต่อกับรัฐทีโรลของประเทศออสเตรียทางทิศเหนือ ติดต่อกับรัฐเกราบึนเดินของประเทศสวิตเซอร์แลนด์ทางทิศตะวันตกเฉียงเหนือ ติดต่อกับแคว้นลอมบาร์เดียทางทิศตะวันตก และติดต่อกับแคว้นเวเนโตทางทิศใต้ ครอบคลุมพื้นที่ 13,607 ตารางกิโลเมตร ลักษณะพื้นที่ส่วนใหญ่เป็นภูเขา และครอบคลุมพื้นที่โดโลไมส์และเทือกเขาแอลป์ทางใต้
จังหวัดปกครองตนเองบอลซาโนครอบคลุมพื้นที่ 7,400 ตารางกิโลเมตร พื้นที่แทบทั้งหมดเป็นภูเขาและป่าไม้ที่กว้างขวาง ติดกับแคว้นลอมบาร์เดียทางทิศตะวันตก จังหวัดปกครองตนเองเตรนโตทางทิศใต้ และแคว้นเวเนโตทางทิศตะวันออก มีลักษณะภูมิอากาศเป็นแบบภาคพื้นทวีป ในจังหวัดนี้มีแนวเขาหลายแห่งที่มีความสูงเกิน 3,000 เมตรจากระดับน้ำทะเล และมีแม่น้ำสายหลักไหลผ่าน คือแม่น้ำอาดีเจ ไหลจากทิศเหนือสู่ใต้ แคว้นมีอุณหภูมิเฉลี่ยประมาณ 12.2 องศาเซลเซียส และมีปริมาณน้ำฝนเฉลี่ย 717.7 มิลลิเมตรต่อปี และมีทางหลวงผ่านเทือกเขาแอลป์ คือ ทางผ่านเบร็นเนอร์ ซึ่งเชื่อมต่อกับประเทศออสเตรีย
จังหวัดปกครองตนเองเตรนโตครอบคลุมพื้นที่กว่า 6,207 ตารางกิโลเมตร พื้นที่ส่วนใหญ่เป็นภูเขา (พื้นที่ร้อยละ 20 สูงกว่า 2,000 เมตร และร้อยละ 70 สูงกว่า 1,000 เมตร) และปกคลุมโดยป่าไม้ร้อยละ 50 ของพื้นที่ มีสภาพอากาศหลากหลายตามภูมิประเทศ ทั้งอากาศแบบเทือกเขาของเทือกเขาแอลป์และอากาศแบบเมดิเตอร์เรเนียน นอกจากนี้ยังเป็นจุดหมายปลายทางยอดนิยมแห่งหนึ่งของนักท่องเที่ยว คือเป็นที่เล่นสกีบนภูเขาสูงในฤดูหนาว และในฤดูร้อนยังสามารถชมทิวทัศน์หุบเขาที่กว้างใหญ่และทะเลสาบมากมาย (ทะเลสาบที่ใหญ่ที่สุดคือ ทะเลสาบการ์ดา)
แคว้นปกครองตนเองเตรนตีโน-อัลโตอาดีเจประกอบด้วย 2 จังหวัดปกครองตนเอง และมีเทศบาล (โคมูนี) ทั้งหมด 339 เทศบาล แบ่งออกเป็นจังหวัดบอลซาโน 116 เทศบาล และจังหวัดเตรนโต 223 เทศบาล
สถานีรถไฟหัวตะเข้
สถานีรถไฟหัวตะเข้ เป็นสถานีรถไฟระดับ 2 ของการรถไฟแห่งประเทศไทย ตั้งอยู่ที่แขวงลาดกระบัง เขตลาดกระบัง กรุงเทพมหานครเป็นสถานรถไฟชั้น 2 ของทางรถไฟสายตะวันออก หากจะไปเขตลาดกระบัง หรือ ท่าอากาศยานนานาชาติสุวรรณภูมิ ให้ลงที่สถานีนี้ได้
สถานีรถไฟหัวตะเข้ อยู่ห่างจากป้ายหยุดรถไฟพระจอมเกล้า ในสถาบันเทคโนโลยีพระจอมเกล้าเจ้าคุณทหารลาดกระบัง เพียง 580 เมตรเท่านั้น
ไม่มีเดินวันวันเสาร์ อาทิตย์และวันหยุดราชการ
เดินเฉพาะวันเสาร์ - อาทิตย์
เดินเฉพาะวันจันทร์ - ศุกร์
เดินเฉพาะวันเสาร์ - อาทิตย์
เดินเฉพาะวันจันทร์ - ศุกร์
กติกาสัญญาโมโลตอฟ–ริบเบินทร็อพ
กติกาสัญญาโมโลตอฟ–ริบเบินทร็อพ () เป็นสนธิสัญญาที่ได้ชื่อตามรัฐมนตรีว่าการกระทรวงการต่างประเทศของโซเวียต วยาเชสลาฟ โมโลตอฟ และรัฐมนตรีว่าการกระทรวงการต่างประเทศของนาซีเยอรมนี โยอาคิม ฟ็อน ริบเบินทร็อพ โดยมีชื่อเรียกอย่างเป็นทางการว่า กติกาสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (German–Soviet Non-aggression Pact) และได้รับการลงนามในกรุงมอสโก เมื่อช่วงเช้าของวันที่ 24 สิงหาคม 1939 (แต่ในกติกาสัญญาระบุเป็นวันที่ 23 สิงหาคม) ความตกลงดังล่าวเป็นการประกาศวางตัวเป็นกลางหากภาคีฝ่ายใดฝ่ายหนึ่งถูกโจมตีโดยประเทศที่สาม ภาคีผู้ลงนามทั้งสองสัญญาจะไม่เข้าร่วมกลุ่มกับอำนาจอื่นซึ่ง "พุ่งเป้าหมายไปยังคู่เจรจาฝ่ายใดฝ่ายหนึ่งโดยตรงหรือโดยอ้อม" กติกาสัญญาดังกล่าวเป็นที่รู้จักกันในหลายชื่อด้วยกัน ซึ่งรวมไปถึง กติกาสัญญานาซี–โซเวียต (Nazi–Soviet Pact), กติกาสัญญาฮิตเลอร์–สตาลิน, กติกาสัญญาไม่รุกรานกันระหว่างเยอรมนี–โซเวียต หรือบางครั้งก็เรียกว่า พันธมิตรนาซี–โซเวียต กติกาสัญญามีผลจนถึงวันที่ 22 มิถุนายน 1941 เมื่อเยอรมนีเริ่มปฏิบัติการบาร์บารอสซา
นอกเหนือจากการกำหนดเงื่อนไขในการไม่รุกรานระหว่างกันแล้ว กติกาสัญญาดังกล่าวยังรวมไปถึงข้อตกลงลับ ซึ่งแบ่งยุโรปตะวันออกให้อยู่ภายใต้เขตอิทธิพลของเยอรมนีและโซเวียต เพื่อให้มีการจัดระเบียบทางดินแดนและทางการเมืองในพื้นที่ดังกล่าวใหม่ หลังจากนั้น เยอรมนีและสหภาพโซเวียตได้ร่วมกันบุกครองโปแลนด์ ตามด้วยการผนวกเอสโตเนีย ลัตเวีย ลิทัวเนียและดินแดนทางตอนเหนือของโรมาเนียเข้าไปอยู่ในเขตอิทธิพลของสหภาพโซเวียต รวมไปถึงการผนวกดินแดนทางตะวันออกของฟินแลนด์ หลังจากความพยายามรุกรานของสหภาพโซเวียตในสงครามฤดูหนาว ภาคผนวกลับดังกล่าวถูกมองว่าเป็นภัยคุกคามต่อสันติภาพ และเป็นตัวการที่ก่อให้เกิดสงครามแห่งการรุกราน
สถานีรถไฟหลักสี่
สถานีรถไฟหลักสี่ ตั้งอยู่ที่แขวงตลาดบางเขน เขตหลักสี่ กรุงเทพมหานคร เป็นสถานีรถไฟชั้น 1 ของทางรถไฟย่านชานเมือง
ฮิสเปเนีย
ฮิสเปเนีย, ฮิสปาเนีย หรือ อิสปาเนีย (อังกฤษ, ละติน, ) เป็นชื่อที่โรมันใช้เรียกคาบสมุทรไอบีเรียทั้งหมด (ที่ปัจจุบันคือประเทศสเปน โปรตุเกส อันดอร์รา ยิบรอลตาร์ และส่วนเล็ก ๆ ทางตอนใต้ของฝรั่งเศส) เมื่อโรมมีฐานะเป็นสาธารณรัฐ ฮิสเปเนียแบ่งเป็นสองจังหวัด ได้แก่ เนียเรอร์ฮิสเปเนีย (Nearer Hispania) และเฟอร์เทอร์ฮิสเปเนีย (Further Hispania) ระหว่างสมัย Principate เฟอร์เทอร์ฮิสเปเนียก็แบ่งเป็นสองจังหวัดใหม่คือฮิสเปเนียเบทิกาและลูซิเทเนีย ขณะที่เนียเรอร์ฮิสเปเนียเปลี่ยนชื่อเป็นฮิสเปเนียทาร์ราโคเนนซิส ต่อมาทางตะวันตกของทาร์ราโคเนนซิสก็แบ่งย่อยออกเป็นฮิสเปเนียใหม่ที่ต่อมาเรียกว่าแคลเลเชีย (หรือแกลเลเชียที่กลายมาเป็นแคว้นกาลิเซียของสเปนในปัจจุบัน) ตั้งแต่สมัยจตุราธิปไตยภายใต้จักรพรรดิไดโอคลีเชียนในปี ค.ศ. 284 เป็นต้นมาทางตอนใต้ของทาร์ราโคเนนซิสก็แบ่งออกไปเป็นคาร์เทจิเนนซิส และอาจจะเช่นเดียวกับหมู่เกาะแบลีแอริก (Balearic Islands) ต่อมา และจังหวัดทั้งหมดก็รวมกันเป็นมณฑลเดียวกันภายใต้ประมุขที่มีตำแหน่งเป็นวีการีอุส (vicarius)
แกลเลเชีย
แกลเลเชีย หรือ กัลไลเกีย () เป็นหนึ่งในจังหวัด ของจักรวรรดิโรมันที่ตั้งอยู่ทางตะวันตกเฉียงเหนือของคาบสมุทรไอบีเรียในบริเวณที่เป็นแคว้นกาลิเซีย แคว้นอัสตูเรียส จังหวัดเลออนในประเทศสเปนปัจจุบัน และทางตอนเหนือของประเทศโปรตุเกส
โรมันตั้งชื่อจังหวัดตามชื่อชาวแกลเลซี (Gallaeci) ที่มาจากภาษากรีก “Kallaikoi” ซึ่งคือชาวเคลต์ที่ตั้งถิ่นฐานอยู่ในบริเวณคาบสมุทรไอบีเรียในบริเวณลุ่มแม่น้ำโดรูโดยมีศูนย์กลางอยู่ที่คาโร ในบริเวณที่ต่อมาเป็นเมืองโปร์ตุสกาเล (Portus Cale) ที่ในปัจจุบันคือเมืองโปร์ตู แต่ก็ยังไม่เป็นที่ทราบแน่นอนว่าชาวแกลเลซีเป็นชนที่มีอยู่จริงหรือไม่ เพราะกลุ่มชนหลักที่ตั้งถิ่นฐานระหว่างลุ่มแม่น้ำโดรูกับลุ่มแม่น้ำลีมาคือกลุ่มชนที่เรียกว่าชาวบราการี (Bracari)
ฮิสเปเนียเบทิกา
ฮิสเปเนียเบทิกา หรือ ฮิสปาเนียไบตีกา (อังกฤษ, ) เป็นหนึ่งในจังหวัดสามแห่งในฮิสเปเนีย (คาบสมุทรไอบีเรียปัจจุบัน) ของจักรวรรดิโรมัน มีเขตแดนทางตะวันตกติดกับจังหวัดลูซิเทเนีย (โปรตุเกสปัจจุบัน) และทางตะวันออกเฉียงเหนือติดกับจังหวัดฮิสเปเนียทาร์ราโคเนนซิส ต่อมาในคริสต์ศตวรรษที่ 8 ฮิสเปเนียเบทิกากลายเป็นส่วนหนึ่งของอัลอันดะลุสภายใต้การปกครองของชาวมัวร์ พื้นที่ของจังหวัดนี้ใกล้เคียงกับอาณาเขตของแคว้นอันดาลูซีอาของสเปนในปัจจุบัน
ฮิสเปเนียทาร์ราโคเนนซิส
ฮิสเปเนียทาร์ราโคเนนซิส หรือ ฮิสปาเนียตาร์ราโกเนนซิส (อังกฤษ, ) เป็นหนึ่งในจังหวัดสามแห่งในฮิสเปเนีย (คาบสมุทรไอบีเรียปัจจุบัน) ของจักรวรรดิโรมัน มีอาณาเขตครอบคลุมชายฝั่งเมดิเตอร์เรเนียนส่วนใหญ่ ที่ราบสูงตอนกลางและตอนเหนือของประเทศสเปน ไปจนถึงแคว้นกาลิเซีย และตอนเหนือของโปรตุเกสในปัจจุบัน ทางด้านใต้มีเขตแดนติดต่อกับจังหวัดฮิสเปเนียเบทิกา (ซึ่งก็คือบริเวณแคว้นอันดาลูซีอาในปัจจุบัน) ส่วนทางด้านตะวันตกจรดมหาสมุทรแอตแลนติกและจังหวัดลูซิเทเนีย
ฮิสเปเนียทาร์ราโคเนนซิสเป็นจังหวัดที่ตั้งขึ้นแทนจังหวัดเนียเรอร์ฮิสเปเนีย () ซึ่งเคยมีกงสุลภายใต้ระบบสาธารณรัฐปกครองอยู่ ฮิสเปเนียทาร์ราโคเนนซิสรุ่งเรืองมาจนถึงคริสต์ศตวรรษที่ 5
วิลเลียม บัคแลนด์ (แก้ความกำกวม)
วิลเลียม บัคแลนด์ อาจจะหมายถึง
วิลเลียม บัคแลนด์
วิลเลียม บัคแลนด์ () (12 มีนาคม ค.ศ. 1784 - (14 สิงหาคม ค.ศ. 1856) วิลเลียม บัคแลนด์เป็นนักธรณีวิทยา และ นักบรรพชีวินวิทยาชาวอังกฤษ ผู้เกิดเมื่อวันที่ 12 มีนาคม ค.ศ. 1784 แอ็กซมินสเตอร์ในมณฑลเดวอนในอังกฤษ บัคแลนด์เป็นผู้เขียนหนังสือเกี่ยวกับซากดึกดำบรรพ์ของไดโนเสาร์อย่างละเอียดเป็นเล่มแรก และเป็นผู้สนับสนุนลัทธิปฐมกำเนิดของโลกเก่า (Old Earth creationism) ผู้ต่อมากลายมาเป็นผู้ที่มีความเชื่อในทฤษฎีธารน้ำแข็งของหลุยส์ อกาสซิส (Louis Agassiz) นักบรรพชีวินวิทยา นักธรณีวิทยา และนักธารน้ำแข็งวิทยาชาวสวิส
ราชวงศ์วิทเทิลส์บัค
ราชวงศ์วิทเทิลส์บัค () เป็นราชตระกูลเยอรมันของยุโรปจากบาวาเรีย
ตำแหน่งการปกครองสำคัญของราชวงศ์วิทเทิลส์บัคคือ:
ครัชออน!
ครัชออน! () คือสตูดิโออัลบั้มแรก ของภคมน บุณยะภูติหรือลูกโป่ง AF4 นักร้องชาวไทย จากรายการทรู อะคาเดมี่ แฟนเทเชีย ซีซั่นที่ 4 อัลบั้มนี้ออกวางจำหน่ายในวันที่ 25 มีนาคม พ.ศ. 2551 อัลบั้มนี้ติดอันดับอัลบั้มขายดีที่บีทูเอสที่อันดับ 3
บีเอต้าเบียทริกซ์ (รอสเซ็ตติ)
บีเอต้าเบียทริกซ์ () เป็นภาพเขียนสีน้ำมันบนผ้าใบที่เขียนโดยดานเต เกเบรียล รอสเซ็ตติจิตรกรสมัยพรีราฟาเอลไลท์ชาวอังกฤษ ที่ปัจจุบันตั้งแสดงอยู่ที่หอศิลป์เททบริเตนในลอนดอนในอังกฤษ
รอสเซ็ตติเขียนภาพ “บีเอต้าเบียทริกซ์” เสร็จในปี ค.ศ. 1872 เป็นภาพบิอาทริเช พอร์ตินาริ (Beatrice Portinari) สตรีชาวฟลอเรนซ์ผู้เป็นแรงบันดาลใจในโคลงรักและบทเขียน "La Vita Nuova" (ชีวิตใหม่) ที่ดานเต อลิเกียริเขียนในปี ค.ศ. 1295 เบียทริกซ์เสียชีวิตในเดือนมิถุนายน ค.ศ. 1290 ภาพที่รอสเซ็ตติเขียนเป็นภาพของเบียทริกซ์ชั่วขณะที่กำลังจะเสียชีวิต รอสเซ็ตติใช้ภรรยาเอลิซาเบธ ซิดดัล (Elizabeth Siddal) เป็นแบบเบียทริกซ์
ในจดหมายที่เขียนถึงวิลเลียม มอร์ริสในปี ค.ศ. 1873 รอสเซ็ตติกล่าวถึงการเขียนภาพนี้ว่า "ไม่ใช่เป็นภาพที่แสดงการตายของเบียทริกซ์ แต่เป็นภาพอุดมคติของหัวข้อที่เป็นสัญลักษณ์ของภาวะการอยู่ในภวังค์ หรือชั่วที่จิตวิญญานแปรรูป"
ไลเกอร์
ไลเกอร์ () เป็นเสือผสมสิงโตที่เกิดจากสิงโตตัวผู้ผสมพันธุ์กับเสือโคร่งตัวเมีย มีแผงคอเหมือนสิงโตแต่สั้นกว่าและมีลายเสือโคร่งจางๆ มีขนาดใหญ่กว่าเสือและสิงโตมากเพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไลเกอร์จึงมีร่างกายใหญ่กว่าสัตว์สายพันธ์อื่นในอื่นในตระกูลแมว ให้เสือผสมกับสิงโตโดยการจับพวกมันมาอยู่ร่วมกรงกันนั้น เริ่มมีการบันทึกครั้งแรกที่ประเทศอินเดียในปีคริสต์ศักราช 1837
มุสซา ซิลลา
มุสซา ซิลลา (เกิด 15 มิถุนายน พ.ศ. 2532|ค.ศ.1989]]) เป็นนักฟุตบอลชาวกินีเชื้อสายโกตดิวัวร์ ในตำแหน่งกองกลาง ปัจจุบันเล่นฟุตบอลให้กับสโมสรภูเก็ต เอฟซี ในไทยลีก ดิวิชั่น 1
มุสซ่า ซิลลา เป็นที่รู้จักและมีชื่อเสียงโด่งดังในช่วงที่เล่นฟุตบอลให้กับสโมสรทหารบก และเคยได้รับรางวัลผู้เล่นต่างชาติยอดเยี่ยม ในฤดูกาล 2550 ก่อนจะย้ายไปเล่นให้กับสโมสรเมืองทองฯ ยูไนเต็ด และคว้าแชมป์ไทยพรีเมียร์ลีกได้ในฤดูกาล 2552 
หลังจากนั้นเขาย้ายไปเล่นให้บางกอกกล๊าส ,บีบีซียู เอฟซี และย้ายมาเล่นในระดับดิวิชั่น 1 กับพัทยา ยูไนเต็ดและภูเก็ต เอฟซี
มุสซา ซิลล่า เกิดเมื่อวันที่ 15 มิถุนายน พ.ศ. 2528 ที่สาธารณรัฐโกตดิวัวร์ โดยมีแม่เป็นชาวโกตดิวัวร์ และมีพ่อเป็นชาวกินี เขาเริ่มเล่นฟุตบอลจากการเข้าสู่ทีมระดับเยาวชนของสโมสรแอธเลติโก เดอ โกลีอาห์ ซึ่งเป็นสโมสรประจำเมืองโกนากรี ในประเทศกินี
มุสซา ย้ายมาเล่นฟุตบอลในลีกของประเทศประเทศโกตดิวัวร์ กับทีม "เอกอล เดอ ฟุตโบล เยโอ มาร์เซียล (อีเอฟวายเอ็ม)" แต่เล่นได้ไม่นานการเล่นฟุตบอลในทวีปแอฟริกาของเขาต้องปิดฉากลง เมื่อเขาต้องย้ายถิ่นฐานตามพี่ชายที่มาทำงานในกรุงเทพ 
หลังจากมุสซา เดินทางมายังประเทศไทย เขาเล่นฟุตบอลข้างถนนไปวันๆอย่างไร้จุดหมาย จนกระทั่งพันตรี วัชรกร อันทะคำภู ที่ขณะนั้นเป็นนักเตะของสโมสรทหารบกได้มาเห็นเขาเล่นฟุตบอลอยู่กับกลุ่มคนไทยบริเวณสนามศุภชลาศัยแล้วรู้สึกประทับใจ จึงได้ชักชวนให้เข้ามาร่วมทีมทหารบก
มุสซา ซิลลา ในวัย 20 ปี ผ่านการทดสอบฝีเท้าและได้เล่นฟุตบอลอาชีพในประเทศไทยเป็นครั้งแรกกับสโมสรทหารบก ยุคที่มีพลตรี อำนาจ เฉลิมเชาวลิต อดีตกัปตันทีมชาติไทยเป็นผู้ฝึกสอน ในไทยแลนด์พรีเมียร์ลีก ฤดูกาล 2549 โดยได้เบอร์เสื้อหมายเลข 5 และเพียงฤดูกาลแรกเขาก็เป็นที่จดจำของแฟนบอล จากการกระโดดตีลังกายิงลูกจักรยานอากาศเข้าประตูไปอย่างสวยงามในการแข่งขันไทยแลนด์พรีเมียร์ลีก นัดที่เปิดบ้านเอาชนะสโมสรการท่าเรือแห่งประเทศไทย ไป 3-0 เมื่อวันที่ 27 พฤษภาคม พ.ศ. 2549 ที่สนามกีฬากองทัพบก และเป็นผู้เล่นในแผงมิดฟิลด์ที่ทำผลงานได้อย่างโดดเด่น จนพาสโมสรทหารบกที่เพิ่งเลื่อนชั้นขึ้นมาเล่นในลีกสูงสุด จบฤดูกาลด้วยอันดับ 6 อย่างเหนือความคาดหมาย
ฤดูกาล 2550 มุสซา ยังคงทำผลงานได้อย่างยอดเยี่ยม โดยยิงประตูในไทยแลนด์พรีเมียร์ลีกจากตำแหน่งมิดฟิลด์ได้ 3 ประตู และพาทีมจบฤดูกาลด้วยอันดับที่ 5 พร้อมกับคว้ารางวัลนักฟุตบอลต่างชาติยอดเยี่ยมไปครอง
ต่อมาในฤดูกาล 2551 สโมสรได้แต่งตั้งให้พันตรี วัชรกร อันทะคำภู เป็นผู้เล่นและผู้ฝึกสอน แต่ผลงานของสโมสรกลับย่ำแย่จนหล่นไปอยู่ท้ายตาราง โดยสโมสรได้ให้พลตรี อำนาจ เฉลิมเชาวลิต กลับมาคุมทีมอีกครั้งแต่ผลงานของทีมก็ยังไม่ดีขึ้น และถึงขนาดตกชั้นเมื่อจบฤดูกาล
เมืองทองยูไนเต็ด ทีมน้องใหม่ ใน ฤดูกาล 2552 คว้าตัวมาร่วมทีมซึ่งทำผลงานได้ดี จากการลงสนาม40นัดสามารถยิงได้1ประตู และย้ายไปช่วงเลค2ของฤดูกาล 2553
เดือนมกราคม พ.ศ. 2558 มุสซา ซิลลา ย้ายมาร่วมทีมภูเก็ต เอฟซี ในระดับดิวิชั่น 1 โดยได้เบอร์เสื้อหมายเลข 6 และลงเล่นภายใต้การคุมทีมของทรงยศ กลิ่นศรีสุข
มุสซาลงสนามให้ทีมเป็นนัดแรกเมื่อวันที่ 14 กุมภาพันธ์ ในการแข่งขันลีกดิวิชั่น 1 ที่บุกไปชนะตราด เอฟซี 1-0 ที่สนามกีฬากลางจังหวัดตราด
ทหารบก
เมืองทองฯ ยูไนเต็ด
สถานีรถไฟประจันตคาม
สถานีประจันตคาม เป็นสถานีผ่านของรถไฟสาย กรุงเทพ - กบินทร์บุรี และ กรุงเทพ - อรัญประเทศ เวลาทื่ผ่านมากทื่สุดคือ 12.00 - 16.00
รุกฆาต (ละครโทรทัศน์)
รุกฆาต เป็นละครโทรทัศน์ไทย ภาคต่อของละครชื่อดัง "คมแฝก" โดยครั้งนี้เป็นผลงานการสร้างเป็นละครโทรทัศน์ขึ้นของช่อง 7 โดยสั่งให้เขียนบทโทรทัศน์โดย คฑาหัสต์ บุษปะเกศ และได้นำตัวละครบางส่วนอาทิเช่น กัลป์ เกรียงไกร, อัญชัญ ราชสีห์, เพลิง กัมปนาท, ตะเภา, องอาจ ชาตินักสู้, กระรอก, แสน ราชสีห์, จงอาง, น้ำใจ, หมวดรองเพชร ฯลฯ เป็นต้น มาจาก คมแฝก ซึ่งประพันธ์ของ เสนีย์ บุษปะเกศ โดยที่เนื้อหาในบทประพันธ์เรื่อง คมแฝก ของ เสนีย์ บุษปะเกศ ไม่ได้มีภาคต่อแต่อย่างใด เพราะฉะนั้นเรื่อง "รุกฆาต" เป็นการสร้างขึ้นโดยช่อง 7 ไม่ได้เกี่ยวกับบทประพันธ์ ตัวละครบทละครโทรทัศน์จึงเป็นลิขสิทธิ์ของช่อง 7 โดยตรง
เพียงแค่อ้างอิงว่าภาคต่อ "คมแฝก" เท่านั้น โดยภาคนี้มีการเพิ่มตัวละครหลัก ๆ มาอีกหลายตัวเช่น เพียงฟ้า, วิหค เหินลม, พลอยรุ้ง, เจ้าจันทร์งาม, ชบา, ภูกล้า และอีกมากมาย
ในภาคนี้เกิดขึ้น 1 ปีหลังจากเหตุการณ์ในคมแฝก แสน ราชสีห์ ที่ทุกคนคิดว่าตายไปแล้วได้กลับมายังเมืองพลพร้อมสภาพบาดเจ็บสาหัสและความจำเสื่อมในขณะเดียวกัน เจ้าจันทร์งาม แห่งแคว้นอิสระก็ได้ลี้ภัยมายังเมืองพลซึ่งการเดินทางมาในครั้งนี้ของทั้งสองแท้จริงแล้วก็เพื่อแก้แค้นวีรบุรุษเมืองพลทั้งสามคือ กัลป์,เพลิงและองอาจและเพื่อเข้ามายึดครองดินแดนภาคอีสานทำให้เหตุการณ์แปรเปลี่ยนไปกัลป์ถูกแสนกล่าวหาว่าเป็นคนฆ่าอัญชัญคนรัก,กระรอกน้องสาวตัวเอง,น้ำใจน้องสาวขององอาจรวมทั้งตัวขององอาจด้วยทำให้กัลป์ต้องหนีหัวซุกหัวซุนไปอยู่กับกองโจรนาคินทร์ของจอมโจรนาคราชซึ่งก็คือเพียงฟ้าน้องสาวฝาแฝดของอัญชัญนั่นเองแต่แล้วองอาจที่คิดว่าตายไปแล้วก็กลับมาแต่มาอยู่กับนายพลแฟรงค์กัลป์กับเพลิงและพรรคพวกก็สามารถจัดการกับแสนและเจ้าจันทร์งามได้สำเร็จรวมทั้งยังทำให้ได้รู้ความจริงอีกว่าองอาจที่เห็นไม่ใช่ตัวจริงแต่เป็นนักโทษมือขวาของนายพลแฟรงค์ที่ไปศัลยกรรมให้หน้าเหมือนองอาจส่วนองอาจตัวจริงได้มาปรากฏตัวในตอนจบโดยรอดตายจากพิฆาตเวนไตยของแสนมาได้แต่ก็ความจำเสื่อม
เฮย์เรดดิน บาร์บารอสซา
เฮย์เรดดิน บาร์บารอสซา หรือ บาร์บารอสซา เฮย์เรดดิน ปาชา (, ) (ราว ค.ศ. 1478 - (4 กรกฎาคม ค.ศ. 1546) เฮย์เรดดิน บาร์บารอสซาเป็นนักการทหารคนสำคัญชาวตุรกี ผู้ได้รับแต่งตั้งให้เป็นปาชา (Pasha) และผู้บังคับบัญชากองทัพเรือของจักรวรรดิออตโตมันผู้มีอิทธิพลในทะเลเมดิเตอร์เรเนียนเป็นเวลาหลายสิบปี เฮย์เรดดินเกิดบนเกาะมิดิลลิ (เกาะเลสโบสในประเทศกรีซปัจจุบัน) และเสียชีวิตในคอนสแตนติโนเปิลในจักรวรรดิออตโตมัน
ชื่อเดิมของเฮย์เรดดินคือ “Yakupoğlu Hızır” (ฮิเซียร์ลูกของยาคุป) ชื่อ “เฮย์เรดดิน” แปลว่า “ความดีของศาสนา[อิสลาม]” เป็นชื่อเกียรติยศที่ได้รับพระราชทานจากสุลต่านสุลัยมานแห่งจักรวรรดิออตโตมัน และมาเป็นที่รู้จักกันว่า “Barbarossa” (หนวดแดง) ในยุโรปซึ่งเป็นชื่อที่รับช่วงต่อจากพี่ชายคนโนโอรุค ไรส์ (Oruç Reis) หรือที่เรียกว่า “บาบาโอรุค” หลังจากที่โอรุคถูกสังหารในการต่อสู้กับสเปนในอัลจีเรีย ชื่อของโอรุคฟังตามหูชาวยุโรปแล้วใกล้เคียงกับคำว่า “บาร์บารอสซา” ซึ่งทำให้ได้รับสมญานามทั้งที่ไม่ได้มีหนวดสีแดงแต่อย่างใด
ปาร์กาลึ อีบราฮิม พาชา
ปาร์กาลึ อีบราฮิม พาชา ( "อีบราฮิม พาชาแห่งปาร์กา"; ค.ศ. 1493 – 15 มีนาคม ค.ศ. 1536) หรืออาจรู้จักในนาม เฟรงก์ อีบราฮิม พาชา ( "ชาวตะวันตก") หรือ มักบุล อีบราฮิม พาชา ( "ผู้เป็นที่โปรดปราน") ภายหลังเรียกว่า มักตุล อีบราฮิม พาชา ( "ผู้ถูกประหาร") เป็นมหาเสนาบดีแห่งจักรวรรดิออตโตมันคนแรกในรัชกาลสุลต่านสุลัยมานผู้เกรียงไกร
เบื้องต้นเขาเป็นชาวกรีกที่นับถือศาสนาคริสต์จากเมืองปาร์กาแถบอีไพรัส (ปัจจุบันคือประเทศกรีซ) ซึ่งขณะนั้นที่นั่นยังเป็นส่วนหนึ่งของสาธารณรัฐเวนิส
ปาร์กาลึ อีบราฮิม พาชาเป็นมหาเสนาบดี (Grand Vizier) คนแรกที่ได้รับการแต่งตั้งโดยสุลต่านสุลัยมานแห่งจักรวรรดิออตโตมัน ในปี ค.ศ. 1523 ปาร์กาลิรับตำแหน่งต่อจากพีรี เมห์เมด พาชา (Piri Mehmed Pasha) ผู้ได้รับการแต่งตั้งโดยพระราชบิดาของสุลต่านสุลัยมานสุลต่านเซลิมที่ 1 และดำรงตำแหน่งอยู่ 13 ปี ปาร์กาลิเป็นผู้ที่มีความใกล้ชิดกับสุลต่านสุลัยมานเป็นอันมากและเป็นผู้ที่มีอำนาจเท่าเทียมกับอัครเสนาบดีคนอื่นอีกเพียงคนสองคนในจักรวรรดิ แต่ในปี ค.ศ. 1536 ปาร์กาลิก็โดนไส่ร้ายป้ายสี และในที่สุดก็ถูกสังหารโดยสุลต่านทั้งที่เคยทรงให้คำมั่นสัญญาไว้ก่อนหน้านั้นว่าจะไม่ทรงยอมให้ถูกทำร้ายถึงแก่ชีวิตไม่ว่าจะด้วยกรณีใด ๆ ทั้งสิ้น
รายนามนักแสดงจากภาพยนตร์เรื่องสุริโยไท
รายนามนักแสดงจากภาพยนตร์เรื่องสุริโยไท
สุลต่านเมห์เหม็ดที่ 2 แห่งจักรวรรดิออตโตมัน
สุลต่านเมห์เหม็ดที่ 2 แห่งจักรวรรดิออตโตมัน หรือ สุลต่านเมห์เหม็ดผู้พิชิต ( หรือ Fatih Sultan Mehmet) (30 มีนาคม ค.ศ. 1432 – 3 พฤษภาคม ค.ศ. 1481) เป็นสุลต่านหรือพระมหากษัตริย์แห่งจักรวรรดิออตโตมันผู้ครองราชย์สองครั้ง ครั้งแรกระหว่างปี ค.ศ. 1444 จนถึงปี ค.ศ. 1446 และครั้งที่สองระหว่างปี ค.ศ. 1451 จนถึงปี ค.ศ. 1481
เมื่อมีพระชนมายุได้ 21 สุลต่านเมห์เหม็ดที่ 2 ก็ทรงตีกรุงคอนสแตนติโนเปิลแตกเมื่อวันที่ 29 พฤษภาคม ค.ศ. 1453 ซึ่งเป็นการสิ้นสุดของจักรวรรดิไบแซนไทน์ หลังจากนั้นพระองค์ก็ทรงดำเนินการศึกต่อไปและทรงได้รับชัยชนะในเอเชียซึ่งเป็นการรวมอานาโตเลีย และทรงได้รับชัยชนะในยุโรปไปจนถึงเบลเกรด พระปรีชาสามารถทางด้านการบริหารคือการผสานระบบการบริหารของจักรวรรดิไบแซนไทน์ให้เข้ามาอยู่ในระบบเดียวกับจักรวรรดิออตโตมัน
นิวเอรา แก๊ป
บริษัท นิวเอรา แค๊ป จำกัด ( New Era Cap Company) (เรียกกันสั้นว่า New Era แปลเป็นภาษาไทยตรงตัวว่า หมวกยุคใหม่) ตั้งอยู่ที่ บัฟฟาโล รัฐนิวยอร์ก สหรัฐอเมริกา เป็นผู้ผลิดหมวก ถูกค้นพบในปี ค.ศ. 1920 โดย นาย เอร์ฮาท ก๊อช (Ehrhardt Koch) อพยพเข้ามาในประเทศเยอรมัน หมวก นิวเอราคือผู้ผลิตหมวกแต่เพียงผู้เดียว และ จัดจำหน่าย อย่างเป็นทางการโดยส่วนมากหมวกจะสวมใส่ในทีมเบสบอล ของเมเจอร์ลีกเบสบอล (Major Leage Baseball) และสหพันธ์เยาวชนทั้งที่รับมาเป็นสมาชิก และได้เซนต์สัญญากับ NHL NBA วิทยาลัยและมหาวิทยาลัยในสหรัฐกว่า 200 มหาวิทยาลัย
หมวกนิวเอรา ได้จำหน่ายปลีกให้กับบริษัทในเครือรายใหญ่ แต่ยังมีข้อตกลงกับบริษัทในเครือเป็นผู้สนับสนุนผลิดภันฑ์ทั้งหมด ร้าน แฟล๊กชิพ (Flagship) เปิด เมื่อปี ค.ศ. 2006 ตั้งอยู่ โซโฮ (Soho) รัฐนิวยอร์ก ในเดือนพฤศจิกายน ค.ศ. 2006 ร้าน แฟล๊กชิพ แห่งที่ 2 เปิดที่ หมู่บัพโฟโล รัฐนิวยอร์ก แห่งที่ 3 ตั้งอยู่ที่ลอนดอน สหราชอาณาจักร เมื่อปี ค.ศ. 2007 เดือนสิงหาคม ร้านค้าได้ตั้งอยู่ที่ กรุงโตรอนโต ประเทศแคนาดา บนถนน ควีน สตรีท เวส (Queen Street West) และร้านค้าตั้งอยู่ที่ แอ๊ตลันตา (Atlanta ) เมื่อไม่นาน นิวเอราได้เปิดร้าน แฟล๊กชิพเป็นแห่งที่ 2 ในทวีปยุโรป ณ กรุงเบอร์ลิน ประเทศเยอมัน และ เมืองเบอร์มิงแฮม สหราชอาณาจักร ล่าสุดในประเทศไทย ที่สยามสแควร์ 2 ได้เปิดร้าน Flagship แต่ยังคงใช้ New Era เป็นชื่อร้าน ซึ่งเป็นหมวกลิขสิทธิ์ของแท้
ในเดือนมีนาม ค.ศ. 2007 หมวก New Era ได้มีการเปลี่ยนแปลง ผู้รับบอลในการแข่งขันกีฬาอเมริกันเบสบอล ผู้เล่นส่วนใหญ่ร้อยละ 100 แทนการใช้หมวกขนสัตว์ บริษัทแนะนำหมวกที่ทำด้วยโพลีเมอร 100% เป็นผลสำเร็จ สิ่งเหล่านี้ได้มีการเปลี่ยนแปลงเครื่องหมายเป็นครั้งแรก ส่วนใหญ่จะเปลี่ยนรูปแบบของหมวกเบสบอล เมื่อ20กว่าปีก่อน หมวก New Era ยังรวมไปถึงที่มีใต้ขอบหมวกสีดำ (ที่จะช่วยลดการเกิดแสงไม่ให้ไปเข้าตา) ตรงกันข้ามใต้ขอบหมวกจะมีสีเทา รวมทั้งสีดำแทนที่สีขาว
รวมทั้ง 59 Fifty หมวก New Era รูปแบบการผลิตเหมือนกับ 49Forty, 39Thirty, 29Twenty, EK ,Capture the Flag
21 พฤศจิกายน ค.ศ. 2006 New Era ได้ที่ย้ายที่ทำการสำนักงานใหญ่จากเดิมอยู่ที่เมืองบัฟโฟโล ไปอยู่ที่หมู่บ้านเดอร์บี้ (Derby) ซึ่งเป็นที่ทำการใหม่ ในอดีตเมืองบัฟโฟโลเป็นย่านศูนย์การค้าของเมือง
มี 2 เหตุกาณณ์ที่ทำให้ New Era ได้มีคามพยายามในการทำงาน เมื่อ88 ปีที่ก่อน ในปี 2001 ได้ร่วมกับพนักงานการสื่อสารแห่งสหรัฐอเมริกา (Communications Workers of America) และในปี 2007 / 2008 ได้ร่วมกับ (International Brotherhood of Teamsters)